als_Latn dik_Latn sna_Latn
Editoriali: Fijet e krimit
Nëse dikujt i vidhej vetura, nuk ishte më befasi që brenda një periudhe të shkurtër kohore, dikush do t’i lajmërohej nga veriu i Mitrovicës për t’ia kthyer. Kuptohet, në këmbim të dytre mijë eurove apo më shumë, varësisht prej vlerës së automjetit. Në Prishtinë, tregohen shpesh histori të tilla. Tronditës është fakti se nuk lihen jashtë këtyre rrëfimeve anonime as policët. Drejtoria për Hetimin e Krimittë Organizuar e Policisë së Kosovës ka arrestuar 10 persona të dyshuar, se kanë vepruar si grup i organizuar, shqiptarë e serbë së bashku, duke vjedhur vetura të ndryshme në rajone të ndryshme të Kosovës. Sipas policisë veturat e vjedhura të dyshuarit i dërgonin në veri të Mitrovicës dhe përmes ndërlidhësve bënin kompromise për kthimin e veturave të vjedhura te pronarët, duke përfituar shuma të mëdha të parave. Mbetet e paqartë se cili ka qenë roli i policëve kosovarë, tek të cilët pronarët e veturave kanë denoncuar rastet e vjedhjeve. Pas deklaratave të komandantit të KFOR-it, Erhard Drevs, për rolin e Zvonko Veselinoviqit dhe vëllait të tij, gjatë sulmeve në Jarinje dhe Jagnjenicë kundër ushtarëve, rasti me veturat është ilustrimi tjetër për bandat e veriut. Për ministrin e Brendshëm serb, Ivica Daçiq, ky nuk është problemi më i madh në Kosovë dhe kriminaliteti në veri është ekzagjerim i Qeverisë së Kosovës. Qeveritari serb shkon edhe më tej duke akuzuar Kosovën dhe Shqipërinë për kriminalitet. Por, fijet e kriminelëve tash po zbulohen, ndërsa barrikadat nuk mund t’i mbulojnë në pafundësi ato. Deklaratat edhe të komunitetit ndërkombëtar se qendra e krimit është në veri të Kosovës vetëm po përforcohen nga zhvillimet e fundit. Ekzekutivi, EULEX-i dhe mekanizmat e tjetër të sigurisë në vendin tonë duhet t’i shkojnë deri në fund aksionit për vendosjen e rendit dhe të ligjit. Veriu i destabilizuar po mban peng tërë Kosovën.
als_Latn als_Latn